b"\n_START_ARTICLE_\nCal Teixidor (Sag\xc3\xa0s)\n_START_SECTION_\nDescripci\xc3\xb3\n_START_PARAGRAPH_\nCal Teixidor \xc3\xa9s una masia de petites dimensions. La fa\xc3\xa7ana principal orientada a tramuntana i coberta amb teulada de doble vessant amb el carener paral\xc2\xb7lel a la fa\xc3\xa7ana. Les diferents mides de la pedra i les seves col\xc2\xb7locacions demostren les dues fases b\xc3\xa0siques de la seva evoluci\xc3\xb3: a partir del cos central s'hi annexionaren els dos laterals. La planta baixa presenta encara restes de voltes de pedra de mig punt que possiblement corresponen a la base medieval de la casa.\n_START_SECTION_\nHist\xc3\xb2ria\n_START_PARAGRAPH_\nLes llindes s\xc3\xb3n els \xc3\xbanics testimonis del passat, aix\xc3\xad com l'estructura mateixa de la casa: 1681, 1687, 1702. El car\xc3\xa0cter de masoveria confereix a Cal Teixidor la pauta per explicar-se el seu estat deficitari i la manca de conservaci\xc3\xb3."